ประธานวิปฝ่ายค้าน ยืนยันฝ่ายค้านเตรียมพร้อมในการอภิปรายไม่ไว้วางใจอย่างเต็มที่ โดยหวังผล
นายสุทิน คลังแสง ประธานคณะกรรมการประสานงานพรรคร่วมฝ่ายค้าน          หรือประธานวิปฝ่ายค้าน กล่าวถึงการอภิปรายไม่ไว้วางใจครั้งนี้ ว่า กำหนดไว้ 4 วัน และลงมติในวันถัดไป โดยฝ่ายค้านได้รับเวลาทั้งสิ้น 42 ชั่วโมง ซึ่งการอภิปรายครั้งนี้ฝ่ายค้านไม่ได้มุ่งหวังล้มรัฐบาลเพียงอย่างเดียว แต่ยังมุ่งหวังให้เกิดการเปลี่ยนแปลงไปในทิศทางที่ดีขึ้นใน 3 ระดับคือ รัฐบาลเปลี่ยนแปลงวิธีคิดที่ดีขึ้น , มีการปรับคณะรัฐมนตรีเกิดขึ้น และเปลี่ยนรัฐบาลนายกรัฐมนตรีลาออก ส่วนยุทธศาสตร์การอภิปรายในวันแรกจะเน้นไปที่ภาพรวมข้อผิดพลาดและโครงสร้างข้อบกพร่องต่างๆ ส่วนวันที่สองจะลงรายละเอียดของข้อกล่าวหาและวันสุดท้ายจะสรุปประเด็นการอภิปราย โดยฝ่ายค้านจะพยายามอภิปรายให้ซ้ำประเด็นให้น้อยที่สุดเพื่อให้ประชาชนได้เห็นความชัดเจนของข้อกล่าวหาและหลังการอภิปรายก็จนำหลักฐานดำเนินคดีตามกฎหมายต่อไปส่วนที่มีความกังวลถึงการอภิปรายที่อาจพาดพิงสถาบันพระมหากษัตริย์นั้น ประธานวิปฝ่ายค้านยืนยันว่า ฝ่ายค้านจะอภิปรายอย่างรอบคอบไม่ให้ส่งผลกระทบ ซึ่งเชื่อว่าทุกคนมีวุฒิภาวะเพียงพอที่จะพูดเฉพาะสิ่งที่เป็นประโยชน์ต่อสังคมและชี้ถึงข้อผิดพลาดของนายกรัฐมนตรีหรือรัฐมนตรีที่ถูกอภิปรายไม่ไว้วางใจเท่านั้น